Document ID: 31998R0395

31998R0395
L 050/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 395/98 НА КОМИСИЯТА
от 19 февруари 1998 година
за изменение на Регламент (ЕИО) № 2807/83 за установяване на подробни правила за вписване на информация за улова на риба от държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (1), последно изменен с Регламент (ЕО) № 2635/97 (2), и по-специално член 19д, параграф 5 от него,
като има предвид, че Регламент (ЕО) № 779/97 на Съвета (3) въвежда режим за управление на риболовното усилие в Балтийско море, считано от 1 януари 1998 г.;
като има предвид, че Регламент (ЕО) № 2635/97 изменя Регламент (ЕИО) № 2847/93, за да гарантира спазването на режима за управление на риболовното усилие в Балтийско море;
като има предвид, че тези изменения се отнасят, inter alia, до разпоредбите относно вписването на данни за риболовното усилие в бордовия риболовен дневник;
като има предвид, че Регламент (ЕИО) № 2807/83 на Комисията (4), последно изменен с Регламент (ЕО) № 2945/95 (5), постановява правила за вписване на информация относно улова на риба от държавите-членки;
като има предвид, че съгласно член 19д, параграф 5 от Регламент (ЕИО) № 2847/93 следва да се установят подробни правила за вписване на информация за риболовното усилие в бордовия риболовен дневник, за да може да се приложи режимът за управление на риболовното усилие, предвиден в Регламент (ЕО) № 779/97;
като има предвид, че следователно е необходимо да се измени Регламент (ЕИО) № 2807/83;
като има предвид, че мерките, предвидени в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2807/83 се изменя, както следва:
1.
В член 1а, параграф 1 след думите „Регламент (ЕО) № 685/95 на Съвета“ се добавя следното: „и в член 1 от Регламент (ЕО) № 779/97 на Съвета (6),
2.
В приложение VIа:
-
В колоната „Група целеви видови“ се добавя следното:
„ПРОХОДНИ И СЛАДКОВОДНИ РИБИ
Сьомга, морска пъстърва и сладководни риби“
-
В колоната „Зони на риболовно усилие“ се добавя следното:
„Т: Зони IBSFC (подучастъци 22-32).
U: Звено на управление 3. (7)
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 юли 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 1998 година.

Labels: 12
18
6